**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2024. április 23-i ülésére**

**Javaslat a kulturális intézmények 2023. évi szakmai beszámolójának, valamint 2024. évi munkatervének jóváhagyására**

Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja értelmében a Kulturális, Oktatási és Civil Bizottság ellenőrzi és koordinálja az önkormányzati intézmények és gazdasági társaságok szakmai tevékenységét.

I.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 45. § (5) bekezdése a vármegyei hatókörű városi múzeumok, valamint a 68.§ (3) bekezdése a vármegyei könyvtárak szakmai munkatervére és szakmai beszámolójára vonatkozóan úgy rendelkezik, hogy azokat a miniszter előzetesen véleményezi.

A **Berzsenyi Dániel Könyvtár** (a továbbiakban: Könyvtár) a Kulturális és Innovációs Minisztérium (a továbbiakban: KIM) Könyvtári és Levéltári Főosztály előírásainak megfelelően készítette el a dokumentumokat, és azok határidőben megküldésre kerültek a KIM részére.

A KIM mindkét dokumentumot a fenntartó általi elfogadásra javasolja, és kiemeli egyúttal az intézmény szakmai munkájának kimagasló színvonalát, a könyvtárhasználók számának előző évhez viszonyított közel 30%-os emelkedését, a helyismereti munka sikerességét, valamint a célcsoportok számára nyújtott szolgáltatások szervezését és lebonyolítását, különös tekintettel a középiskolás korosztályra és a hátrányos helyzetű, fogyatékkal élőkre. Az előterjesztés 1. sz. melléklete a Könyvtár 2023. évi beszámolóját, a 2 sz. melléklete pedig a Könyvtár 2024. évi munkatervét tartalmazza.

A múzeumi dokumentumok online beküldésének határideje 2024. március 25. éjfél volt. A **Savaria Múzeum** (a továbbiakban: Múzeum) ezen kötelezettségének eleget tett. A Törvény 45. § (5) bekezdése kimondja: ha a miniszter 30 napon belül nem ad véleményt, úgy kell tekinteni, hogy a javaslatban foglaltakkal egyetért. A KIM véleményezése jelenleg még nem áll rendelkezésre, így a Múzeum dokumentumait a következő bizottsági ülésen javasolt megtárgyalni.

II.

Az önkormányzat fenntartásában működő további kulturális intézmények dokumentumai az előterjesztés mellékletét képezik az alábbiak szerint:

3. sz. melléklet: Mesebolt Bábszínház (a továbbiakban: Bábszínház) 2023. beszámolója és 2024. évi munkaterve

1. sz. melléklet: Savaria Szimfonikus Zenekar (a továbbiakban: Zenekar) 2023. évi beszámolója
2. sz. melléklet: Zenekar 2024. évi munkaterve
3. sz. melléklet: AGORA Savaria Kulturális és Médiaközpont Nonprofit Kft. (a továbbiakban: AGORA) 2023. évi szakmai

beszámolója

1. sz. melléklet: Weöres Sándor Színház (a továbbiakban: Színház) 2023. évi beszámolója
2. sz. melléklet: Színház közönségszervezési és marketing munkaterve

**Összegzés**

A **Bábszínház** a változatlanul nehéz infrastrukturális körülmények ellenére kiemelkedő évet zárt 2023-ban. Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény, továbbá a fenntartó által előírt feladatokat teljesítette. 433 előadásszámuk - mely a Bábszínház történetének eddigi legmagasabb előadásszáma - 18%-kal, míg 34847 nézőszámuk 13%-kal haladta meg az előző évit. 2023-ban is jelentős pályázati tevékenységet folytattak, mely 19 millió forint többletbevételt eredményezett.

Az évek óta kiegyensúlyozott szakmai teljesítményt nyújtó intézmény számára nagy lehetőség volt a 10. Színházi Olimpia Bábművészeti Világtalálkozó. A sikeres rendezvény házigazdája és az észak-nyugati (Vas, Zala, Győr-Sopron) triola vezetője, munkájának irányítója is a Bábszínház volt.

Kiemelendő a teljes társulat szakma iránti elhivatottsága, helytállása, mely nagy mértékben járul hozzá az intézmény sikerességéhez. A Bábszínházat 2024. július 1. napjától új igazgató vezeti az elkövetkezendő 5 évben, így a munkaterv a két vezető együttes munkájának eredménye.

A **Zenekar** 2023-ban is legfontosabb feladatának a komolyzenei alkotások legmagasabb művészi szinten történő előadását és annak minél szélesebb közönséggel történő megismertetését tartotta. 17 program saját szervezésű bérlet koncertje a Bartók teremben valósult meg. A szimfonikus hangversenyek közül 28 esemény zajlott Szombathelyen. A vezetőkarmester mellett 28 vendégkarmester is dolgozott a 2023. év programjaiban a Zenekarral, mely továbbra is részt vett egyéb helyi zenei programok lebonyolításában (Szilveszteri Gála, Szent Márton Díjátadó Gála, Művészeti Gimnázium Gálahangversenye) is, továbbá fellépett számos hazai és külföldi helyszínen is. Tagjainak részvételével számos állandó vagy alkalmi együttes is működik (Savaria Rézfúvósegyüttes, Eszterházy Fúvós Ötös stb.). Változatlanul nagy sikernek örvend a Zenemanók és a Hollywood Classics produkciójuk.

A Zenekar igazgatója a vezetőkarmester személyében, a zenekari tagok felkészültségében, a tervezett program minőségében egyaránt garanciát lát a nemzeti minősítésnek történő megfelelésnek, amennyiben a megfelelő financiális háttér állami szinten is biztosított lesz. Abban az esetben a létszám stabilizálása és a hangszerállomány minőségi cseréje is megvalósulhat.

Az Önkormányzat és az **AGORA** között létrejött 41025-15/2022. számú Fenntartói megállapodás 2.7. pontja kimondja, hogy az NKft. az éves közművelődési szolgáltatási tervében rögzített, illetve megvalósított feladatairól a teljes körű közművelődési alapszolgáltatás komponenseihez társított tevékenység részletes felsorolását és rövid szöveges összegzést tartalmazó irásbeli beszámolót nyújt be az Önkormányzathoz.

Az AGORA a 2023. évre rögzített szolgáltatási tervben foglaltakat maradéktalanul teljesítette, sokszínű, fejlődést mutató szakmai munkát végzett, melyben erősödött a saját szervezésű rendezvények kínálata.

A 2024. évre vonatkozó szolgáltatási tervet a Közgyűlés a 32/2024. (II.29.) Kgy. számú határozatával jóváhagyta.

Az Önkormányzat és a Weöres Sándor **Színház** Nonprofit Kft. (a továbbiakban: Színház) között létrejött Fenntartói megállapodás 4.7 pontja értelmében szakmai igazolásként évente (legkésőbb a költségvetés elfogadását követően 30 nappal) az Önkormányzat Közgyűlésének illetékes bizottsága számára írásos beszámolót készít és a bizottsági ülésen szóban értékeli az előző naptári év teljesítési adatait. A Színház a fenti kötelezettségét teljesítette.

Új logóval, új honlappal, illetve új közösségi platformként már a TikTok csatornán és az előadásokhoz kapcsolódó podcast sorozatokban is jelen van. A Színház támogatói körének bővítése érdekében többlépcsős mecénási rendszer kidolgozását kezdeményezi, melybe belekerül a korábbi Székfoglaló támogatói kör is.

Újdonságként jelent meg a jegyértékesítési stratégiában az ún. dinamikus árképzés, amely a Színház számára többletbevételt eredményez az olyan előadások esetében, ahol folyamatos nézői érdeklődés tapasztalható (Pál utcai fiúk).

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2024. április „ ”

**/: Horváth Soma :/**

**I.**

**HATÁROZATI JAVASLAT**

**…../2024. (IV. 23.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2023. évi szakmai beszámolójának, valamint 2024. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 1-2. sz. melléklete szerinti tartalommal - figyelembe véve a Kulturális és Innovációs Minisztérium véleményét - a Berzsenyi Dániel Könyvtár 2023. évi szakmai beszámolóját, valamint 2024. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Dr. Baráthné Molnár Mónika, a Berzsenyi Dániel Könyvtár igazgatója)

**Határidő:** azonnal

**II.**

**HATÁROZATI JAVASLAT**

**…../2024. (IV.23.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2023. évi szakmai beszámolójának, valamint 2024. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 3. sz. melléklete szerinti tartalommal a Mesebolt Bábszínház 2023. évi szakmai beszámolóját, valamint 2024. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kovács Géza, a Mesebolt Bábszínház igazgatója)

**Határidő:** azonnal

**III.**

**HATÁROZATI JAVASLAT**

**…../2024. (IV. 23.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2023. évi szakmai beszámolójának, valamint 2024. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 4-5. sz. melléklete szerinti tartalommal a Savaria Szimfonikus Zenekar 2023. évi szakmai beszámolóját, valamint 2024. évi munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kiss Barna, a Savaria Szimfonikus Zenekar igazgatója)

**Határidő:** azonnal

**IV.**

**HATÁROZATI JAVASLAT**

**…../2024. (IV.23.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat kulturális intézmények 2023. évi szakmai beszámolójának, valamint 2024. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 6. sz. melléklete szerinti tartalommal az AGORA Savaria Kulturális és Médiaközpont Nonprofit Kft. 2023. évi szakmai beszámolóját elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az Agora Savaria Szombathelyi Kulturális és Médiaközpont Nkft. ügyvezetője)

**Határidő:** azonnal

**V.**

**HATÁROZATI JAVASLAT**

**…../2024. (IV. 23.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága „Javaslat a kulturális intézmények 2023. évi szakmai beszámolójának, valamint 2024. évi munkatervének jóváhagyására” című előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja alapján az előterjesztés 7-8. sz. melléklete szerinti tartalommal a Weöres Sándor Színház Nonprofit Kft. 2023. évi szakmai beszámolóját, valamint 2024. évi közönségszervezési és munkatervét elfogadja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Szabó Tibor, a Weöres Sándor Színház Nkft. ügyvezetője)

**Határidő:** azonnal